Цудоўны гурток разьбы па дрэве, які вядуць інструктар Уладзімір Міранчук і яго сын Якаў, дазваляе ўпрыгожыць архітэктурнымі кампазіцыямі і тэрыторыю інтэрната, і памяшканні будынка. Нездарма за 5 гадоў існавання ў новым будынку калектыў заўсёды перамагаў у конкурсах па добраўпарадкаванні прылягаючай тэрыторыі. Былі лепшымі ў рэспубліцы, а сёлета дастойна прадставілі ўстанову ў вобласці. Як адзначыў Уладзімір Барысавіч, адных толькі кветак, калі скласці па метражы, тут каля 2,5 кіламетра, больш за 200 кустоў руж прыцягваюць да сябе ўвагу кожнага наведвальніка.